A hulladéknak minősülő fémhigany tartós tárolása - PDF
Download "A hulladéknak minősülő fémhigany tartós tárolása"
1 A hulladéknak minősülő fémhigany tartós tárolása A hulladéklerakóval kapcsolatos egyes szabályokról és feltételekről szóló 20/2006. (IV. 5.) KvVM rendelet speciális szabályokkal egészült ki az egyes tevékenységekből (klór-alkáli ipar által már nem használt, a földgáztisztítás, a színesfém-bányászat és az olvasztási eljárások során kinyert, valamint a cinóber ércből kivont) származó fémhigany ideiglenes vagy tartós tárolására vonatkozó szabályokkal. A kiegészítések az Európai Parlament és a Tanács október 22-i, a fémhigany és egyes higanyvegyületek és -keverékek kiviteli tilalmáról, valamint a fémhigany biztonságos tárolásáról szóló 1102/2008/EK rendeletének (hg. rendelet) végrehajtására vonatkozó, a Tanács december 5-i, a hulladéklerakókról szóló 1999/31/EK tanácsi irányelvnek a hulladéknak minősülő fémhigany tárolására vonatkozó különös követelmények tekintetében történő módosításáról szóló 2011/97/EU irányelvét integrálják a hazai szabályozásba. A hg. rendelet kimondja, hogy az említett tevékenységekből származó fémhiganyt hulladéknak kell tekinteni, és azt a hulladékokról szóló irányelvnek megfelelően ártalmatlanítani kell. A hulladék fémhigany a lerakó irányelvben meghatározottaktól eltérően megfelelő zártságot biztosító berendezésben egy évnél hosszabb ideig ideiglenesen vagy tartósan tárolható (D 15 vagy D 12 művelet) a fémhigany ártalmatlanítására átalakított sóbányában vagy azzal azonos szintű biztonságot és elkülönítést lehetővé tevő mély, föld alatti kemény sziklaképződményekben; egy évnél hosszabb ideig ideiglenesen tárolható (D 15 művelet) a fémhigany ideiglenes tárolására szolgáló és ennek megfelelően felszerelt föld feletti létesítményekben. Ebben az esetben a Tanács december 19-i 2003/33/EK határozatának (a hulladékok hulladéklerakókban történő átvételének kritériumairól és eljárásairól az 1999/31/EK irányelv II.
2 mellékletének 16. cikke alapján) melléklete 2.4. szakaszában megállapított feltételeket nem kell alkalmazni, a Seveso irányelvet azonban igen. Az 1999/31/EK irányelv és a 2003/33/EK határozat további rendelkezéseit viszont mindkét esetre alkalmazni kell. A lerakókra vonatkozó irányelv kiegészítése értelmében a hulladéknak minősülő fémhigany egy évnél hosszabb ideig történő ideiglenes tárolása csak a következő követelmények betartásával történhet: A fémhiganyt más hulladékoktól elkülönítve kell tárolni. A higany összetétele Higanytartalmának 99,9 tömegszázaléknál nagyobbnak kell lennie. Nem tartalmazhat olyan szennyeződést (például salétromsavoldatot, kloridsók oldatait), amely képes korrodálni a szénacélt vagy a korrózióálló acélt. Zártság A fémhigany tárolására igénybe vett tartályoknak korrózió- és ütésállóknak kell lenniük, ezért a hegesztést kerülni kell. A tartályoknak a következő kritériumokat kell teljesíteniük: A tartály anyagának szénacélnak (legalább ASTM A36) vagy korrózióálló acélnak (AISI 304, 316L) kell lennie. A tartálynak gáz- és folyadékzárónak kell lennie. A tartály külső felületének ellenállónak kell lennie a külső hatásokkal szemben. A tartály gyártmánytípusának sikeresen teljesítenie kell a Veszélyes Áruk Nemzetközi Közúti Szállításáról szóló Európai Megállapodás (ADR) A és B Mellékletének belföldi alkalmazásáról szóló 38/2009. (VIII. 7.) KHEM rendelet 1. melléklet A melléklet 1. rész 6.1 fejezetének és pontja szerinti ejtési vizsgálatot és szivárgásmentességi vizsgálatokat.
3 Annak érdekében, hogy a tárolt folyadék felett elegendő üres tér álljon rendelkezésre, és a folyadék magas hőmérsékleteken tanúsított hőtágulása következtében ne következhessen be szivárgás vagy a tartályok maradó alakváltozása, a tartályok legfeljebb 80 térfogatszázalékig tölthetők fel. Tárolóhely A tartályokat olyan, a tárolni kívánt higanymennyiség befogadásához elegendő térfogatú gyűjtőmedencékben kell tárolni, amelyek repedés- és hézagmentességet biztosító, a fémhiganyt át nem eresztő, megfelelő bevonattal vannak ellátva. A tárolóhelyet a higanykibocsátással szemben a környezetet megfelelő módon védő mesterséges vagy természetes gátakkal kell ellátni, és a tárolóhelyen a tárolni kívánt teljes higanymennyiség befogadásához elegendő tárolótérfogatot kell biztosítani. A tárolóhely padlózatát a higannyal szemben ellenálló és a higanyt át nem eresztő anyaggal kell burkolni. A padlózatot lejtéssel kell kialakítani és gyűjtőaknával kell ellátni. A tárolóhelyet el kell látni tűzvédelmi rendszerrel. A tárolást úgy kell megszervezni, hogy minden tartálykönynyen kivehető legyen. Átvételi eljárás (Tartálytanúsítványi követelmények) Csak az összetételre vonatkozó feltételeket kielégítő fémhigany vehető át. A tartályokat a betárolás előtt szemrevételezéssel ellenőrizni kell. Nem vehető át az a tartály, amely sérült, szivárog vagy korrodált. A tartályoknak olyan, lyukasztással kialakított tartós bélyegzőt kell viselniük, amely tartalmazza a tartály azonosító számát, anyagának megnevezését, üres tömegét, gyártójának hivatkozási jelét, valamint a tartály gyártási napját. A tartályoknak olyan, a tartályhoz elválaszthatatlanul rögzített táblát kell viselniük, amely tartalmazza a tanúsítvány azonosító számát.
4 Tanúsítvány A tanúsítványnak tartalmaznia kell: a) a hulladéktermelő nevét és címét, b) a feltöltésért felelős személy nevét és címét, c) a feltöltés helyét és napját, d) a higany mennyiségét, e) a higany tisztaságát, valamint - ha vannak - a szennyeződések leírását, ideértve az analitikai jegyzőkönyvet is, f) annak megerősítését, hogy a tartályokat kizárólag higany szállítására/tárolására használták, g) a tartályok azonosító számát, h) az esetleges megjegyzéseket. Megfigyelési, ellenőrzési és veszélyhelyzeti követelmények A tárolóhelyen folyamatos üzemű, legalább 0,02 mg higany/m3 érzékenységű higanygőzfigyelő rendszert kell felszerelni. Az érzékelőket talajszinten és fejmagasságban kell elhelyezni. A rendszernek látható és hallható riasztást kell adnia. A rendszert évente karbantartásnak kell alávetni. A tárolóhelyet és a tartályokat arra feljogosított személynek legalább havonta egyszer szemrevételezéssel ellenőriznie kell. Szivárgás észlelése esetén az üzemeltető köteles haladéktalanul megtenni a környezeti higanykibocsátás megelőzéséhez és a higanytárolás biztonságosságának helyreállításához szükséges valamennyi intézkedést, továbbá köteles haladéktalanul értesíteni a Felügyelőséget. A telephelynek rendelkeznie kell veszélyhelyzeti tervvel, valamint a fémhigannyal kapcsolatos műveletek elvégzéséhez igénybe vehető, e célra alkalmas megfelelő védőfelszereléssel. Nyilvántartás A fenti információkat tartalmazó dokumentumokat beleértve a tartályt kísérő tanúsítványt, valamint a fémhigany ideiglenes táro-
5 lás utáni kitárolásáról, átadásáról, rendeltetési helyéről és tervezett kezeléséről készített feljegyzéseket is a tárolás befejezését követően legalább 3 évig meg kell őrizni.
(HL L 182., 1999.7.16., 1. o.) Szám Oldal Dátum M1 Az Európai Parlament és a Tanács 1882/2003/EK rendelete (2003. L 284 1 2003.10.31.
1999L0031 HU 13.12.2011 003.001 1 Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért B A TANÁCS 1999/31/EK IRÁNYELVE (1999. április 26.) a